ওয়েস্ট ইন্ডিজ ক্রিকেট দল
১৮৯০-এর দশকে ওয়েস্ট ইন্ডিজ ক্রিকেট দলের প্রতিষ্ঠা হয়েছিল বলে ধারণা করা হয়। তখন তারা সফরকারী ইংল্যান্ড ক্রিকেট দলের বিপক্ষে প্রথম মাঠে খেলতে নামে। ১৯২৬ সালে ক্রিকেটের আন্তর্জাতিক নিয়ন্ত্রক সংস্থা ইম্পেরিয়াল ক্রিকেট কনফারেন্সে ওয়েস্ট ইন্ডিজ ক্রিকেট বোর্ড বা ডব্লিউআইসিবি যোগদান করে। এরপরই তারা আনুষ্ঠানিকভাবে প্রথম আন্তর্জাতিক খেলায় অংশগ্রহণ করে। ১৯২৮ সালে ওয়েস্ট ইন্ডিজ ক্রিকেট দল ৪র্থ টেস্টখেলুড়ে দলের মর্যাদা লাভ করে।
ওয়েস্ট ইন্ডিজ মহিলা ক্রিকেট দল
১৯৭৫-৭৬ মৌসুমে নিজ দেশে অস্ট্রেলিয়া ক্রিকেট দলের বিপক্ষে সর্বপ্রথম টেস্ট সিরিজে অংশগ্রহণ করে ওয়েস্ট ইন্ডিজ দল। এছাড়াও, তিনদিনের ক্রিকেট খেলার দু’টোই ড্রয়ে পরিণত হয়েছিল। ১৯৭৬-৭৭ মৌসুমে একই দল বিদেশ সফরে যায়। দলটি ৬ টেস্টের সিরিজে ভারতের বিপক্ষে অংশ নেয়। তন্মধ্যে ৪র্থ টেস্টে পরাজিত হয় ও সর্বশেষ টেস্টে ইনিংসের ব্যবধানে জয়লাভ করে, বাকী চারটি টেস্টই ড্র হয়। ফলে সিরিজটিও ড্র হয়।